钦定古今图书集成/理学汇编/文学典/第087卷 > 段思诚〈思温思义〉
## 钦定古今图书集成/理学汇编/文学典/第087卷 > 段思诚〈思温思义〉

按《山西通志》：“思诚，字仲明，号芹溪，稷山人，遁庵子。诗
文健雅，伟名藉藉。大德间，国史院承旨阎文公访河
东文献故家，因与从弟思义并荐于朝，授河东儒学
教授，不就。弟思温，字叔恭，少孤，从仲父菊轩学，遂成
名儒。贯通经史，尤邃《易》《春秋》，诗文纯正。皇子安西王
辟记室参军，不赴。廉静寡欲，授业乡里，多所造就。积”
书万卷，以遗子孙，卒之日，远近赴吊，为之罢市。思温
子辅，字惟德，号裕斋。辟中台掾，以文行迁应奉翰林
文字。历陕西、江南及中台三御史，判太常、国子司业，
夏官郎中、天官侍郎、奎章学士、陕西诸道行台侍御
史。思义，字季方，号西溪，“菊轩子。”荐授平阳路儒学教
授，不就。往来韩城，爱其风土，因徙居焉。以经史授徒不倦。